Jose Mota var tilbage i startopstillingen for AaB mod FC Nordsjælland efter en ankelskade. Angriberen fik kun 20 minutter på banen, så blev han båret grædende ud med en ny skade. Ledbåndet i den ene fod er beskadiget. - Vi tester Mota de kommende dage, men han er sandsynligvis ude i tre uger, siger AaBs læge Søren Kaalund til TV2/NORD. Skaden skete efter 20 minutters spil efter en hovedstødsduel med en FC Nordsjælland-spiller. Mota landede så uheldigt ned på modstanderens fod, og fik i landingen et vred i anklen. - Det er samme fod, som Mota tidligere har været skadet i, så han er selvfølgelig meget ked af det, siger AaBs læge Søren Kaalund. Jose Mota kom til AaB i vinterpausen fra Viborg. Brasilianeren har endnu ikke scoret for AaB.

Opsummering:
Jose Mota kan have spillet sin sidste kamp for AaB i foråret. Brasilianeren beskadigede ledbåndet i den ene ankel i kampen mod Nordsjælland.